barfotmunker og -nonner
Store norske leksikon,Religion og filosofi,Religioner og livssyn,Kristendom,Katolisisme,Klostervesenet
Barfotmunker og -nonner er munker og nonner som enten går barføtt eller bare bruker sandaler, ikke strømper og sko. Utgangspunkt er et kapittel i Matteusevangeliet der Jesus sier til apostlene som skal ut å forkynne:
«Skaff dere ikke gull eller sølv eller kobbermynter til å ha i beltet, ikke veske til reisen, heller ikke to kjortler eller sandaler eller stav. For en arbeider er verd sin føde» (Matteusevangeliet kapittel 10, vers 9 og 10).Frans av Assisi innførte skikken med å gå barføtt, og denne ble deretter særlig fulgt i hans orden, Fransiskanerordenen. Senere ble skikken også tatt opp av andre munkeordener. Den strengeste gruppen innen Karmelitterordenen går barføtt. Med navnet barfotmunker mener man oftest å vise til fransiskanere. I tillegg til å gå barføtt skal disse munkene og nonnene følge Jesus eksempel så godt det lar seg gjøre, blant annet ved å gi avkall på eiendom. Les mer i Store norske leksikon den katolske kirke katolisismens historie kristendom kloster religiøs orden